Afrički kup nacija 1974.
Afrički kup nacija 1974. je bilo deveto kontinentalno nogometno takmičenje Afrike. Prvenstvo se odigralo u Egiptu od 1. do 14. marta 1974. godine. Na turniru je učestvovalo osam ekipa. Na kraju prvenstva Zair je drugi put u svojoj historiji osvojio šampionsku titulu. Drugo mjesto je osvojila Zambija a treće Egipat. Ndaye Mulamba, reprezentativac Zaira je bio najbolji strijelac prvenstva sa devet postignutih golova.